stanford-oval/wikipedia huggingface dataset:
Ed Helms

| Ed Helms |
| --- | --- |
 Helms vuonna 2009.
Henkilötiedot
Syntynyt: 24. tammikuuta 1974 (ikä 50)  Atlanta, Georgia, Yhdysvallat
Ammatti:  näyttelijä, koomikko
Näyttelijä
Aktiivisena:  2002–
Merkittävät roolit:  Andy Bernard (Konttori) Stuart "Stu" Price (Kauhea kankkunen)
Aiheesta muualla
IMDb
Elonet
Edward "Ed" Helms (s. 24. tammikuuta 1974 Atlanta, Georgia, Yhdysvallat) on yhdysvaltalainen näyttelijä ja koomikko. Hänen tunnetuimpia roolejaan ovat Andy Bernard televisio-ohjelma Konttorin yhdysvaltalaisessa versiossa sekä Stu Pricen rooli elokuvissa Kauhea kankkunen, Kauhea kankkunen 2 ja Kauhea kankkunen 3.
Aiheesta muualla

Kuvia tai muita tiedostoja aiheesta Ed Helms Wikimedia Commonsissa
Ed Helms Internet Movie Databasessa. (englanniksi)
Ed Helms Elonetissä.
Carl Scarborough

| Carl Scarborough> Henkilötiedot |
| --- | --- |
Kansalaisuus:   Yhdysvallat
Formula 1 -ura
Aktiivivuodet:  1951, 1953
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1951
Viimeinen kilpailu:  Indianapolis 500 1953
Carl Scarborough (3. heinäkuuta 1914 Benton, Illinois – 30. toukokuuta 1953 Indianapolis, Indiana) oli yhdysvaltalainen kilpa-ajaja. Hän osallistui kahdesti Indianapolis 500 -kilpailuun (1951 ja 1953), joka oli tuolloin osana Formula 1 -sarjaa, joten Scarborough kuuluu F1-ajajiin.
Hänen toinen Indianapolis 500 -kilpailunsa jäi hänen viimeisekseen, sillä hän keskeytti kuumuuden aiheuttaman uupumuksen takia kahdenneltatoista sijalta kun kilpailua oli ajamatta enää kymmenen kierrosta, ja kuoli samana päivänä sairaalassa lämpöhalvaukseen.[lähde? ]
Aiheesta muualla

https://sut.azurewebsites.net/kesa2011/indy.html
Eino Jamalainen

Eino Jamalainen tarkastelee kuivuuden vaikutuksia Tikkurilassa keväällä 1960.
Eino Armas Jamalainen (17. heinäkuuta 1902 Hietamäki, Inkeri – 29. marraskuuta 1982 Helsinki) oli inkeriläissyntyinen suomalainen kasvipatologi. Hän valmistui agronomiksi vuonna 1930 ja väitteli maatalous- ja metsätieteiden tohtoriksi vuonna 1935. Hän oli Helsingin yliopiston kasvipatologian ja kasvibiologian dosentti vuodesta 1943 ja Maatalouden tutkimuskeskuksen kasvitautien tutkimuslaitoksen johtaja (professori) vuodesta 1944. Hän jäi virasta eläkkeelle 1969.
Kirjallisuutta

Tapio, Eeva: ”Jamalainen, Eino (1902–1982)”, Suomen kansallisbiografia, osa 4, s. 396–397.  Helsinki:  Suomalaisen Kirjallisuuden Seura, 2004.  ISBN 951-746-445-2.  / Teoksen verkkoversio.
Chris Paul

| Chris Paul |
| --- | --- |
 Paul vuonna 2013.
Henkilötiedot
Koko nimi:  Christopher Emmanuel ”Chris” Paul
Syntynyt: 6. toukokuuta 1985 (ikä 39) Winston-Salem, Pohjois-Carolina, Yhdysvallat
Kansalaisuus:   Yhdysvallat
Koripalloilija
Lempinimi:  ”CP3”
Pelipaikka:  Pelintekijä
Pituus:  183 cm
Paino:  79 kg
Nyk. joukkue:  Golden State Warriors
Sarja:  NBA
NBA-varaus:  4. varaus 2005 (New Orleans Hornets)
Pelaajaura
Seurajoukkueet
2005–2011 2011–2017 2017–2019 2019–2020 2020–2023 2023–:  New Orleans Hornets Los Angeles Clippers Houston Rockets Oklahoma City Thunder Phoenix Suns Golden State Warriors
Maajoukkueet
2006–:   Yhdysvallat
Aiheesta muualla
www.chrispaul3.com
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Peking 2008 |  |  |
|  Kultaa | Lontoo 2012 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Japani 2006 |  |  |
Christopher Emmanuel ”Chris” Paul (s. 6. toukokuuta 1985 Winston-Salem, Pohjois-Carolina) on yhdysvaltalainen koripalloilija, pelipaikaltaan pelintekijä. Hän on muun muassa moninkertainen NBA:n tähdistöjoukkuelainen, tähdistöottelupelaaja, riistotilaston voittaja ja syöttötilaston voittaja sekä kaksinkertainen olympiavoittaja.
Paul on pelannut NBA:ssa kaudesta 2005–2006 lähtien. Hän aloitti New Orleans Hornetsissa, kaudesta 2011–2012 vuoteen 2017 asti hänen seuranaan oli Los Angeles Clippers, ja kesällä 2017 hän siirtyi Houston Rocketsiin sekä kesällä 2019 Oklahoma City Thunderiin. Marraskuussa 2020 hän siirtyi Phoenix Sunsiin.
Ura

Pohjoiscarolinalainen Paul opiskeli West Forsyth High Schoolissa ja Wake Forestin yliopistossa. Hän sai NBA-kauden 2005–2006 jälkeen vuoden tulokkaan palkinnon. Vuonna 2008 hän pelasi ensimmäistä kertaa NBA:n tähdistöottelussa ja valittiin kauden päätteeksi liigan ykköstähdistökentälliseen. Hän oli ykkönen riisto- ja syöttökeskiarvoissa  kaudella 2008–2009.
Ennen kautta 2011–2012 Paul oli pitkään siirtohuhujen kohteena. Hänet ehdittiin jo kaupata Los Angeles Lakersiin, mutta muiden omistajien tuli hyväksyä kauppa, sillä Hornets oli liigan omistuksessa. Muiden omistajien hylättyä kaupan Paul siirtyikin lopulta kaupungin toiseen joukkueeseen, Los Angeles Clippersiin.
Kesäkuussa 2017 Paul siirtyi Houston Rocketsiin , heinäkuussa 2019 Oklahoma City Thunderiin ja marraskuussa 2020 Phoenix Sunsiin.
Ura > Maajoukkue

Paul on maajoukkuetasolla edustanut Yhdysvaltoja useaan otteeseen. Hän kuului joukkueeseen, joka voitti MM-pronssia Japanissa 2006 sekä oli osana olympiakultaa voittaneissa joukkueissa Pekingin olympialaisissa 2008 ja neljä vuotta myöhemmin Lontoon olympialaisissa 2012.
Aiheesta muualla

Kuvia tai muita tiedostoja aiheesta Chris Paul Wikimedia Commonsissa
NBA:n pelaajaprofiili (englanniksi)
Yhdysvaltain joukkue – Koripallon MM-kilpailut 2006
4 Johnson |
5 Hinrich |
6 James |
7 Jamison |
8 Battier |
9 Wade |
10 Paul |
11 Bosh |
12 Howard |
13 Miller |
14 Brand |
15 Anthony |
Valmentaja Krzyzewski
Yhdysvaltain joukkue – Kesäolympialaiset 2008
4 Boozer |
5 Kidd |
6 James |
7 Williams |
8 Redd |
9 Wade |
10 Bryant |
11 Howard |
12 Bosh |
13 Paul |
14 Prince |
15 Anthony |
Valmentaja Krzyzewski
Yhdysvaltain joukkue – Kesäolympialaiset 2012
4 Chandler |
5 Durant |
6 James |
7 Westbrook |
8 Williams |
9 Iguodala |
10 Bryant |
11 Love |
12 Harden |
13 Paul |
14 Davis |
15 Anthony |
Valmentaja Krzyzewski
Eero Lappalainen

Eero Lappalainen (12. toukokuuta 1889 Kuopion maalaiskunta – 7. toukokuuta 1962 Kuopio) oli suomalainen muusikko, josta tuli maalaisliittolaisten sanomalehtien toimittaja ja päätoimittaja yhteensä yli neljänkymmenen vuoden ajaksi.
Lappalaisen vanhemmat olivat maanviljelijä Kustaa Lappalainen ja Johanna Qvick. Hänen ensimmäinen puolisonsa vuodesta 1915  oli Lyydi Korhonen (k. 1933) ja toinen vuodesta 1934 Lyydi Korhosen sisar Bertta Korhonen. Lappalainen oli musiikillisesti lahjakas. Hän meni 13-vuotiaana Helsingin Filharmonisen Seuran orkesterikouluun ja toimi sieltä valmistumisensa jälkeen kolme vuotta seuran orkesterissa, kunnes siirtyi 1912 Kuopion Musiikinystävien yhdistyksen orkesterin konserttimestariksi ja viulunsoiton opettajaksi. Hän jatkoi musiikin opiskeluaan Pietarin konservatoriossa Jāzeps Vītolsin johdolla, mutta palasi Suomeen vuonna 1917 Venäjän vallankumouksen alettua. Seuraavan vuoden alusta hänestä tuli Saarijärven Paavo -lehden toimitussihteeri ja toimittaja Jyväskylässä. Maalaisliiton piirisihteerinä hän toimi Jyväskylässä 1922 ja piirin puheenjohtajana 1923-1926. Viimeksi mainittuna vuonna hän siirtyi Maakansan toimittajaksi Viipuriin. Lehden päätoimittaja hänestä tuli 1932. Lapin Kansan päätoimittajana Rovaniemellä Lappalainen työskenteli 1940-1943, mutta palasi Kuopioon vuoden 1943 alussa Savon Sanomat -lehden päätoimittajaksi. Lehdessä hän työskenteli aina eläkkeelle jäämiseensä asti vuonna 1960. Lehti kohosi hänen johdollaan maakunnan ykköslehdeksi.
Chilen escudo

Chilen escudo oli Chilen rahayksikkö vuosina 1960–1975. Se jakautui sataan centésimoon.
Chilen rahayksikkönä toimi vuodesta 1851 lähtien Chilen peso. Vuoden 1960 alussa otettiin käyttöön Chilen keskuspankin liikkeelle laskema escudo, joka vastasi tuhatta pesoa. Yhdysvaltain dollarin virallinen kurssi oli aluksi 1,05 escudoa.
Virallisen kurssin asemasta otettiin vuonna 1962 käyttöön vaihtelevat pankki- ja välittäjäkurssit. Escudon arvo suhteessa Yhdysvaltain dollariin laski tasaisesti ja romahti vuoden 1973 sotilasvallankaappauksen jälkeen. Lokakuun 1973 valuuttauudistuksen jälkeen pankkikurssi oli 280 ja välittäjäkurssi 850 escudoa dollarilta. Vuoden 1975 syyskuussa dollari maksoi noin 6 500 escudoa.
Arvonsa menettänyt escudo korvattiin syyskuussa 1975 uudella Chilen pesolla. Se vastasi tuhatta escudoa.
Chilen edustajainhuone

| Chilen edustajainhuone |
| --- | --- |
 
Johto
Puhemies:  Vlado Mirosevic (PL)
Kokoonpano
Edustajia:  155
 
Puolueet:  Hallitus      PCCh (12)       CS (10)       RD (7)       Comunes (3)       FREVS (2)       AH (2)       PS (13)       PPD (8)       PR (3)       PL (4) Oppositio      RN (24)       UDI (23)       EVÓPOLI (4)       CV:n sit. (1)       PLR (13)       PSC (1) Muut      DC (8)       Kansanpuolue (8)       Keltaiset (1)       Sit. (5)
Vaalit
Viimeisimmät vaalit:  21. marraskuuta 2022
Kotisivut
 http://www.camara.cl/
Chilen edustajainhuone (esp. Cámara de Diputadas y Diputados) on Chilen kansalliskongressin alahuone. Se koostuu 155 vaaleilla valitusta edustajasta, jotka valitaan neljän vuoden välein järjestettävissä vaaleissa. Maa on jaettu 28 vaalipiiriin, joista edustajat valitaan suhteellisella vaalitavalla.
Edustajainhuone kokoontuu Valparaíson kaupungissa, jonne se muutti Santiagosta vuonna 1990 osana hajasijoittamisyritystä.
Parlamenttaarista työtä tehdään 26 valiokunnassa.
Maassa on käytännössä käytössä sukupuolikiintiö edustajille: puolueiden asettaessa ehdokkaita, yli 60 % näistä ei saa olla yksinomaan miehiä tai naisia. Edustajien kausien määrää ei ole rajoitettu.
Edustajiksi voidaan valita sellainen henkilö, joka täyttää seuraavat ehdot:
Chilen kansalainen
Vähintään 21-vuotias
Suorittanut toisen asteen tutkinnon loppuun
Asunut edustamansa vaalipiirin alueella vähintään 2 vuotta ennen valituksi tulemista
Marraskuusta 2022 lähtien edustajainhuoneen puheenjohtajana on toiminut Vlado Mirosevic.
Chris O’Dowd

| Chris O’Dowd |
| --- | --- |
 Chris O’Dowd British Comedy Awards -gaalassa joulukuussa 2013.
Henkilötiedot
Syntynyt: 9. lokakuuta 1979 (ikä 45) Boyle, Irlanti
Ammatti:  näyttelijä
Puoliso:  Dawn O’Porter (2001–)
Näyttelijä
Aktiivisena:  2003–
Merkittävät roolit:  IT-porukka
Aiheesta muualla
IMDb 
Elonet
Christopher ”Chris” O’Dowd (s. 9. lokakuuta 1979 Boyle, Irlanti) on irlantilainen näyttelijä, joka on esiintynyt useissa menestyneissä televisiosarjoissa ja elokuvissa. Hänen tunnetuin televisioroolinsa on Roy Trenneman komediasarjassa IT-porukka.
Filmografia > Elokuva

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 2003 | Conspiracy of Silence | Conspiracy of Silence | James |
| 2004 | Vera Drake | Vera Drake | Sidin asiakas |
| 2005 | Festival | Festival | Tommy O’Dwyer |
| 2008 | How to Lose Friends & Alienate People | How to Lose Friends & Alienate People | Post Modern Review Staff |
| 2009 | Merirosvoradio | The Boat That Rocked | ”Simple” Simon Swafford |
| 2009 | Frequently Asked Questions About Time Travel | Frequently Asked Questions About Time Travel | Roy |
| 2010 | Gulliverin matkat | Gulliver’s Travels | Edward |
| 2010 | Dinner for Schmucks | Dinner for Schmucks | Marco |
| 2011 | Morsiusneidot | Bridesmaids | Nathan Rhodes |
| 2011 | Friends with Kids | Friends with Kids | Alex |
| 2012 | This Is 40 | This Is 40 | Ronnie |
| 2012 | Frankie Go Boom | 3,2,1... Frankie Go Boom | Bruce |
| 2012 | The Sapphires | The Sapphires | Dave Lovelace |
| 2013 | Thor: The Dark World | Thor: The Dark World | Richard |
| 2013 | Salainen valtakunta | Epic | Öykkä (äänirooli) |
| 2013 | The Double | The Double | Hoitaja |
| 2014 | Calvary | Calvary | Jack Brennan |
| 2016 | Neiti Peregrinen koti eriskummallisille lapsille | Miss Peregrine’s Home for Peculiar Children | Franklin Portman |
| 2018 | The Cloverfield Paradox | The Cloverfield Paradox | Mundy |
Filmografia > Televisio

| Vuosi | Suomenkielinen nimi | Alkuperäinen nimi | Rooli | Huomioita |
| --- | --- | --- | --- | --- |
| 2003 | Red Cap | Red Cap | Bernie Maddox | jakso Crush |
| 2003–2005 | The Clinic | The Clinic | Brendan Davenport | 18 jaksoa |
| 2005 | The Year London Blew Up: 1974 | The Year London Blew Up: 1974 | Dowd | Televisioelokuva |
| 2006 | Rouva pääministeri | The Amazing Mrs Pritchard | Rehtori | 2 jaksoa |
| 2006 | Showbands II | Showbands II | Mervin Mooney | Televisioelokuva |
| 2006 | Doc Martin | Doc Martin | Jonathan Crozier | jakso On the Edge |
| 2006–2010, 2013 | IT-porukka | The IT Crowd | Roy Tenneman |  |
| 2007 | Roman's Empire | Roman's Empire | Jase | Televisiominisarja |
| 2009 | FM | FM | Lindsay Carol |  |
| 2010 | Little Crackers | Little Crackers | Joulupukki / Oma itsensä | jakso Chris O'Dowd's Little Cracker: Capturing Santa |
| 2011 | Veripunainen, lumivalkoinen | The Crimson Petal and the White | William Rackham | Televisiominisarja |
| 2011-2012 | Family Guy | Family Guy | Butler / Contestant / Guard (äänirooli) | 2 jaksoa |
| 2012–2013 | Girls | Girls | Thomas-John | 5 jaksoa |
| 2012- | Moone Boy | Moone Boy | Sean Murphy | Näyttelijä, vastaava tuottaja, käsikirjoittaja |
| 2013–2014 | Monsters vs. Aliens | Monsters vs. Aliens | Dr. Cockroach (äänirooli) | 26 jaksoa |
| 2013 | Family Tree | Family Tree | Tom Chadwick | 8 jaksoa |
Aiheesta muualla

Chris O’Dowd Elonetissä.
Chris O’Dowd Internet Movie Databasessa. (englanniksi)
Carlton Morris

Carlton John Morris (s. 16. joulukuuta 1995 Cambridge) on englantilainen jalkapalloilija, pelipaikaltaan hyökkääjä. Hän on pituudeltaan 185-senttimetrinen. Hän edustaa Englannin Valioliigassa pelaavaa Luton Townia.
Morris edusti juniorisarjoissa Norwich Cityä ja kuului seuran omistukseen tammikuuhun 2021 saakka mutta pääsi edustusjoukkueessa kentälle vain yhdessä mestaruussarjan ottelussa maaliskuussa 2015. Hän pelasi lainasopimuksilla kaudella 2014–2015 Englannin kakkosliigassa Oxford Unitedissa ja York Cityssä sekä 
kaudella 2015–2016 skotlantilaisessa  Hamilton Academicalissa, jossa hän pelasi 32 Skotlannin Valioliigan ottelua ja teki niissä kahdeksan maalia. Lainapestit jatkuivat Englannin mestaruussarjassa Rotherham Unitedissa sekä ykkösliigassa Shrewsbury Townissa, jälleen Rotherham Unitedissa ja Milton Keynes Donsissa. Tammikuussa 2021 Morris siirtyi mestaruussarjan Barnsleyyn, jossa hän pelasi 1,5 kauden aikana 51 sarjaottelua ja teki niissä 14 maalia.
Morris siirtyi kesällä 2022 Luton Towniin. Hän pelasi kaudella 2022–2023 mestaruussarjassa 44 ottelua ja teki niissä 20 maalia, millä hän oli sarjan kolmanneksi paras maalintekijä. Hän pelasi myös kolme nousukarsintaottelua, joiden tuloksena Luton nousi Valioliigaan, ja oli ensimmäinen maalintekijä karsinnan loppuottelun ratkaisseessa rangaistuspotkukilpailussa. Valioliigassa Morris on pelannut vuoden 2023 loppuun mennessä 19 ottelua, joista 14 ottelua avauskokoonpanossa, ja tehnyt kolme maalia: kauden ensimmäisessä ottelussa Brightonia sekä syyskuussa Wolverhamptonia ja Evertonia vastaan.
Morris pelasi vuonna 2013 Englannin alle 19-vuotiaiden maajoukkueessa.
Eduardo Nascimento

Eduardo Nascimento (26. kesäkuuta 1943 – 22. marraskuuta 2019) oli angolalainen laulaja. Nascimento toimi Luandassa vuonna 1962 perustetun Os Rocks -yhtyeen keulahahmona. Yhtye siirsi toimintansa Portugaliin 1960-luvun puolivälissä ja julkaisi menestyneen EP-levyn Wish I May 1966. Nascimento voitti portugalilaisen Festival da Canção -laulukilpailun 1967 kappaleella O vento mudou ja valikoitui näin Portugalin edustajaksi saman vuoden Eurovision laulukilpailuun. Kansainvälisessä Eurovision laulukilpailussa Nascimento sijoittui jaetulle 12. sijalle 17 kilpailijan joukosta.
Nascimento julkaisi Os Rocks -yhtyeen kanssa vielä EP-levyn Don't Blame Me vuonna 1968 ennen paluutaan Angolaan vuonna 1969. Nascimento kuoli 22. marraskuuta 2019.
Charles Joseph Bonaparte

| Charles Joseph Bonaparte |
| --- | --- |

Yhdysvaltain 46. oikeusministeri
 17. joulukuuta 1906 – 4. maaliskuuta 1909  
Presidentti:  Theodore Roosevelt
Edeltäjä:  William Henry Moody
Seuraaja:  George W. Wickersham
Yhdysvaltain 37. laivastoministeri
 1. heinäkuuta 1906 – 16. joulukuuta 1906  
Presidentti:  Theodore Roosevelt
Edeltäjä:  Paul Morton
Seuraaja:  Victor H. Metcalf
Henkilötiedot
Syntynyt: 6. kesäkuuta 1851 Baltimore, Maryland, Yhdysvallat
Kuollut: 28. kesäkuuta 1921 (70 vuotta) Baltimoren piirikunta, Maryland, Yhdysvallat
Puoliso:  Ellen Channing Day
Tiedot
Puolue:  republikaanit
 Nimikirjoitus
Charles Joseph Bonaparte (9. kesäkuuta 1851 Baltimore – 28. kesäkuuta 1921 Baltimore) oli yhdysvaltalainen poliitikko ja lakimies, joka toimi uransa aikana Yhdysvaltain oikeusministerinä. Hän oli Jérôme Bonaparten, keisari Napoleon I:n veljen, pojanpoika.
Bonaparte valmistui Harvardista lakimieheksi vuonna 1872. Vuonna 1905 presidentti Roosevelt nimitti hänet laivastoministeriksi. Seuraavana vuonna Roosevelt nimitti hänet maan oikeusministeriksi. Oikeusministerinä Bonaparte perusti FBI:n ja oli merkittävässä roolissa, kun vuonna 1911 American Tobacco Company hajotettiin kartellioikeudenkäyntien jälkeen.
Aiheesta muualla

Kuvia tai muita tiedostoja aiheesta Charles Joseph Bonaparte Wikimedia Commonsissa
Eino Jurvainen

Eino David Jurvainen (2. syyskuuta 1912 Pori – 6. maaliskuuta 1986 Espoo) oli suomalainen näyttelijä ja näytelmäkirjailija.
Jurvainen kävi keskikoulun ja toimi muun muassa edustajana, valokuvaajana ja korutaiteilijana. Hän oli näyttelijänä ja ohjaajana muun muassa Helsingin Kansanteatterissa, Teatteri Jurkassa ja Helsingin teatterikiertueessa.
Näytelmiä

Kuolleen miehen tahto : komedia. 1945
Rakkauden rapsodia : 3-osainen huvinäytelmä. Seuranäytelmiä 480. Karisto 1946
Voi meitä ukkomiehiä. 1946
Maailman valtias. 1947
Kun on rakkautta : avioliittoparodia. 1948
Eduardo Mondlane

Eduardo Mondlane
Eduardo Mondlane (1920–1969) oli mosambikilainen poliitikko, joka johti Mosambikin vapautusrintama Frelimoa sen perustamisesta vuodesta 1962 vuoteen 1969 asti, jolloin hänet murhattiin.
Mondlane aloitti opintonsa Etelä-Afrikassa, mutta joutui jättämään ne kesken uuden apartheid-politiikan takia. Hän jatkoi ensin Portugalissa ja myöhemmin Yhdysvalloissa, ja väitteli Harvardissa arkeologiasta. Hän sai työpaikan YK:sta ja palasi sen myötä Afrikkaan. Mondlane toimi Tansaniassa Frelimon edustajana jossa hänet  surmattiin Dar es Salaamissa  pakettiin sijoitetun pommin avulla. Surman takana oli todennäköisesti Portugalin salainen palvelu PIDE.
Eduardo Risso

| Mitalit> Maa:   Uruguay.Miesten soutu. Olympialaiset  | Mitalit> Maa:   Uruguay.Miesten soutu. Olympialaiset  | Mitalit> Maa:   Uruguay.Miesten soutu. Olympialaiset  | Maa:   Uruguay> Miesten soutu. |
| --- | --- | --- | --- |
|  Hopeaa | Lontoo 1948 | yksikkö |  |
Eduardo Gilberto Risso Salaverría (1925 Montevideo – 12. tammikuuta 1986 Montevideo) oli uruguaylainen soutaja ja olympiamitalisti.
Risso saavutti yksiköissä olympiahopeaa Lontoossa 1948 hävittyään vain Australian Mervyn Woodille. Hän kilpaili yksiköissä myös Helsingin kesäolympialaisissa 1952 missä ei selviytynyt loppukilpailuun.
Eino Johannes Helle

Eino Johannes Helle (1. tammikuuta 1884 Loppi – 9. marraskuuta 1961 Helsinki) oli suomalainen tohtori-insinööri  ja Teknillisen korkeakoulun laivanrakennusopin vt. professori.
Helle kävi Hämeenlinnan lyseon ja valmistui kone- ja laivanrakennusinsinööriksi Polyteknillisestä opistosta 1908. Hän opiskeli laivanrakennusta Berliinin teknillisessä korkeakoulussa 1930–1931 ja väitteli siellä tohtori-insinööriksi 1933.
Helle oli Lahden Rautateollisuus Oy:n kone- ja laivakonstruktörinä ja laivatyönjohtajana 1908–1911. Hän toimi laivanrakennuksen v.t. opettajana Teknillisessä korkeakoulussa 1911-1912 ja koneosaston johtajana Maamiesten Kauppa Oy:ssä Turussa 1912–1915. Ensimmäisen maailmansodan syttyminen elvytti laivanrakennuksen ja Helle oli sitten työnjohtajana Vulcan Oy:ssä Turussa vuoteen 1917 saakka ja pääkonstruktörinä ja piirustuskonttorin päällikkönä Uusi Telakka Oy:ssä Helsingissä vuoteen 1923 saakka. Vuodesta 1922 lähtien Helle hoiti laivanrakennusopin professorin opetusvelvollisuutta Teknillisessä korkeakoulussa Helsingissä. Helle työskenteli puolustuslaitoksen palveluksessa vuodesta 1925 alkaen ja teki muun muassa kokeita Berliinin koetuslaitoksella suurten tykkilaivojen parhaan muodon selville saamiseksi. Vuonna 1925 hän aloitti myös nippulauttatutkimuksensa Teknillisen korkeakoulun stipendillä reitillä Joensuu—Lappeenranta sekä Berliinin koetuslaitoksella. Näihin tutkimuksiin perustui Helteen virtaustutkimuksiin liittynyt väitöskirja Untersuchungen zur Verkleinerung des Schlepp widerstandes langsam fahrender Flösse (1933). Helle oli kesällä 1927 ja 1929 laivakonstruktörinä Ab Götaverkenin telakalla Göteborgissa tutustuakseen uusimpaan laivanrakennukseen. Hän teki lisäksi useita tutustumis- ja opintomatkoja pääasiassa Saksan laivanrakennusyrityksiin.
Helle asui 1918–1928 Haagan kauppalassa ja toimi siellä verotuslautakunnan puheenjohtajana, valtuuston ja rakennuslautakunnan jäsenenä sekä hallituksen varajäsenenä. Hän oli mukana Haagan suojeluskunnan toiminnassa ja osallistui etenkin ampumakilpailuihin.
Vuonna 1961 kuollut Eino Johannes Helle on haudattu Hietaniemen hautausmaalle.
Julkaisuja

Nimellä E. J. Helle:
Laivan nopeus ja voimantarve sekä propelli. Tietosanakirja, Helsinki 1922
Untersuchungen zur Verkleinerung des Schleppwiderstandes langsam fahrender Flösse, Berliinin Technischen Hochschulen väitöskirja. 1933
Laivanrakennus. WSOY 1937
Verfahren zur Bestimmung des Widerstandes von an der Oberfläche schwimmenden Schiffen durch Modellversuche unter Beseitigung der gegenseitigen Widersprüche des Froudeschen und des Reynoldschen Verfahrens. Tekijä, Helsinki 1937
Nykyaikaisen kauppalaivan normaalimuoto ja siihen vaikuttavat päätekijät. Eripainos Teknillinen aikakauslehti n:o 4, 1939. Helsinki 1939
Chrysler 300-sarja

Chrysler 300 ”letter series” (”kirjainsarja”) on Chrysler Corporationin vuosien 1955–1965 välillä valmistama urheilullinen ja tehokas coupé-mallisarja.
Vuosimallit erotettiin vuosittain vaihtuneen kirjaimen perusteella. Vuoden 1955 Chrysler C-300 -nimellä esitelty coupé-malli oli ensimmäinen 300 (”A”), 1965 Chrysler 300 ”L” viimeinen. I-kirjainta ei käytetty mallisarjassa.
Alun perin 300-mallimerkintä tarkoitti 300 bruttohevosvoimaa (220 kW), mutta se ylitettiin jo vuonna 1956 perusversion kehittäessä 340 hevosvoimaa. Parhaimmillaan 300 ”G”:ssä oli bruttohevosvoimia (SAE) noin 375 vuonna 1961.
Mallit

Chrysler C-300 (A)
Chrysler 300 B
Chrysler 300 C
Chrysler 300 D
Chrysler 300 E
Chrysler 300 F
Chrysler 300 G
Chrysler 300 H
Chrysler 300 J
Chrysler 300 K
Chrysler 300 L
Aiheesta muualla

Kuvia tai muita tiedostoja aiheesta Chrysler 300-sarja Wikimedia Commonsissa
http://www.chrysler300site.com/ (Arkistoitu – Internet Archive)
http://www.chrysler300.net/ (Arkistoitu – Internet Archive)
http://www.300f.com/
Canon Digital IXUS

Canon Digital IXUS 430.
Canon Digital IXUS on japanilaisen kameravalmistajan Canonin ultrakompaktien digitaalikameroiden tuoteperhe. Pohjois-Amerikassa IXUS-sarjan kameroita markkinoidaan PowerShot Digital ELPH- ja Japanissa IXY Digital -tuotenimillä.
Historia

Digitaaliset Canon IXUS -kamerat perustuvat APS-filmiä käyttäneeseen Canon IXUS -tuoteperheeseen, jonka ensimmäinen kamera julkaistiin vuonna 1996. Ensimmäinen digitaalinen IXUS-kamera, Canon Digital IXUS, julkaistiin toukokuussa 2000.